Hier sou 'n mens Stiegler (2010b:111) se gedagtes oor die hedendaagse neurosentrisme in die gedagte moet hou waarvolgens nie toegelaat word dat die noëtiese kapasiteit van die brein gedink word nie.
Wanneer Kurzweil (1999) skrywe oor "die eeu van geestelike masjiene" is daar beslis 'n opvatting van gees ter sprake uit die geledere van die rekenaarwetenskappe. Wanneer Moravec (1988) oor "gees-kinders" skrywe het hy 'n spesifieke betekenis van gees in gedagte. Die aflaai van bewussyn in die rekenaar sê veel oor wat volgens 'n bepaalde opvatting met gees gedoen kan word. Maar ook word gees dan duidelik in 'n soort substansiële sin verstaan - 'n afl aaibare iets. Wanneer Bateson (1972) sy "geestesekologie" skrywe en Minsky (1986) sy "samelewing van die gees" sê dit ook veel oor die plek van gees in die menslike opset en lewe.